《家书不至自嘲》
宋代·董嗣杲

客愁难遏鬓华添，昼寝醒来饱黑甜。
春雨褪花粘藓屐，晚风吹黑入芦帘。
自知阙下家书断，不过城南卜肆占。
萧散形骸天分定，江城惟有醉厌厌。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。